fi nl fi fi fi fi fi sv en ro fi fi fi fi fi ro fi fi en de de de fi fi sv fi fi fi fi sv fi en hu fi fi fi fi fi fi fi fi fi fi fi de hu fi fi fi lt fi fi fi fi fi fi de hu fi fi fi fi fi fi fi fi de hu fi hu fi fi de fi nl fi fi fi fi fi fi fi fi fi fi fi fi fi fi fi fi fi fi fi fi fi fi fi pt
1) IMDG-säännöstöllä vaarallisten aineiden kuljetusta kappaletavarana aluksessa koskevaa Kansainvälisen merenkulkujärjestön (IMO) kansainvälistä säännöstöä;
2) IBC-säännöstöllä vaarallisia kemikaaleja irtolastina kuljettavien alusten rakentamista ja varustamista koskevaa IMO:n kansainvälistä säännöstöä;
3) IGC-säännöstöllä nesteytettyjä kaasuja irtolastina kuljettavien alusten rakentamista ja varustamista koskevaa IMO:n kansainvälistä säännöstöä;
3 a) IMSBC-säännöstöllä kiinteiden irtolastien aluskuljetuksia koskevaa IMO:n kansainvälistä säännöstöä; (5.2.2015/99)
4) INF-säännöstöllä säteilytetyn ydinpolttoaineen, plutoniumin ja korkea-aktiivisten jätteiden turvallista kuljettamista aluksilla olevissa säiliöissä koskevaa IMO:n säännöstöä;
5) INF-lastilla ihmishengen turvallisuudesta merellä vuonna 1974 tehdyn kansainvälisen yleissopimuksen (SopS 11/1981) VII luvun D osassa tarkoitettua lastia, joka sisältää säteilytettyä ydinpolttoainetta, plutoniumia tai eräitä radioaktiivisia jätteitä  ja jota kuljetetaan IMDG-säännöstön mukaisesti;
6) MSC.286(86)-päätöslauselmalla IMO:n päätöslauselmaa alusten aiheuttaman meren pilaantumisen ehkäisemisestä vuonna 1973 tehtyyn kansainväliseen yleissopimukseen liittyvän vuoden 1978 pöytäkirjan (SopS 51/1983), jäljempänä MARPOL-yleissopimus, liitteen I mukaisten lastien ja merenkulun öljyjen käyttöturvallisuustiedotteesta, josta käyvät ilmi tuotteiden fysikaalis-kemialliset ominaisuudet;
7) YK-numerolla Yhdistyneiden kansakuntien vaarallisten aineiden kuljetuksia koskevien suositusten liitteinä olevien YK-mallisääntöjen mukaista aineen tai esineen nelinumeroista tunnuslukua;
8) IMO-tunnistenumerolla laivan seitsemännumeroista tunnuslukua, joka pysyy laivan elinkaaren ajan samana omistajasta riippumatta;
9) MMSI-numerolla meriradionumeroa, joka on yhdeksännumeroinen tunnusluku aluksen yksilöintiä varten.
Alusliikennepalvelulain (623/2005) 22 e §:ssä tarkoitetusta laivaajan antamasta vaarallisen tai ympäristöä pilaavan aineen kuljetusta koskevasta ilmoituksesta on käytävä ilmi:
1) laivaajan tai muun sellaisen henkilön tai elimen yhteystiedot, jolta voidaan vaatia tietoja tuotteiden fysikaalis-kemiallisista ominaisuuksista ja hätätilanteessa toteutettavista toimenpiteistä;
2) aineen virallinen nimi;
3) YK-numero, jos sellainen on;
4) aineen kuljetusluokka IMDG-, IBC-, IMSBC- tai IGC-säännöstön mukaan; (5.2.2015/99)
5) käyttöturvallisuustiedote MARPOL-yleissopimuksen liitteessä I tarkoitetuista aineista MSC.286(86)-päätöslauselman mukaisesti;
8) muiden aineen kuljetuksessa käytettävien kuljetusyksiköiden kuin säiliöiden tunnistenumerot;
9) osoite, josta saa yksityiskohtaisia tietoja lastista.
Alusliikennepalvelulain 22 c §:ssä tarkoitetusta aluksen liikenteenharjoittajan, asiamiehen tai päällikön antamasta ilmoituksesta on käytävä ilmi:
1) aluksen nimi, tunnuskirjaimet, radiokutsutunnus sekä IMO-tunnistenumero tai MMSI-numero;
2) määräsatama ja arvioitu saapumisaika sinne;
3) arvioitu lähtöaika lähtösatamasta Euroopan unionin jäsenvaltion satamasta lähtevän aluksen osalta;
4) vahvistus siitä, että aluksella on asianmukainen lastiluettelo tai lastaussuunnitelma, jossa kuvataan yksityiskohtaisesti alukseen lastatut vaaralliset tai ympäristöä pilaavat aineet sekä niiden sijainti aluksella;
5) 2 §:ssä tarkoitetut tiedot;
6) aineen sijainti aluksella;
7) aluksella olevien henkilöiden lukumäärä.
Tämä asetus tulee voimaan 30 päivänä huhtikuuta 2014.
Tällä asetuksella kumotaan vaarallisten tai ympäristöä pilaavien aineiden aluskuljetuksia koskevasta ilmoitusvelvollisuudesta annettu valtioneuvoston asetus (1303/2011).
Muutossäädösten voimaantulo ja soveltaminen:
Tämä asetus tulee voimaan 16 päivänä helmikuuta 2015.